钦定古今图书集成/方舆汇编/职方典/第1106卷 > 《虎硿岩》前人
## 钦定古今图书集成/方舆汇编/职方典/第1106卷 > 《虎硿岩》前人

“秋天吹尽薜萝干，野寺花开日暮看。松磴纡回高石
出，江天缥缈乱峰攒。空王妙相青莲合，有客狂歌白
苎寒。”“云去洞门知不住，经传贝叶已多残。头陀杂供
雕胡饭，穉子频行碧玉盘。孤磬林虚潮近远，千灯塔
古月阑干。时时跋马逢幽竹，处处惊蝉上细竿。桂冷
小山微坐啸，菊分彭泽未堪餐。婆娑断袂羞蓬鬓，自”
在清尊老鹖冠。无语山僧如会意，袈裟相送下星坛。